**«1.3 Ποσότητα και συχνότητα των αρδεύσεων.**

**1.3.2 Δόση, εύρος και διάρκεια αρδεύσεως**

**γ) Διάρκεια αρδεύσεως**

Με τον όρο **διάρκεια αρδεύσεως** εννοούμε το χρόνο που μεσολαβεί από την έναρξη μέχρι τη λήξη τη αρδεύσεως. Είναι φανερό ότι η διάρ­κεια αρδεύσεως πρέπει να είναι μικρότερη ή το πολύ ίση με το εύρος αρ­δεύσεως. Στην πράξη όμως είναι πάντα μικρότερη, γιατί, όπως είπαμε προηγουμένως, οι γεωργοί πρέπει να έχουν ελεύθερο χρόνο και για άλλες αγροτικές δουλειές, αλλά και για να προετοιμάσουν την επόμενη άρδευ­ση. Με τη σκέψη αυτή θα μπορούσε κανίς να προτείνει την ελαχιστοποί­ηση της διάρκειας αρδεύσεως. Αυτό όμως προσκρούει σε δύο σοβαρά εμπόδια: Το ένα είναι οικονομικό, λόγω της ανάγκης αυξήσεως των πα­ροχών και κατά συνέπεια των διαμέτρων των αγωγών. Το άλλο είναι τε­χνικό, λόγω του ότι δεν μπορούμε να υπερβούμε την ταχύτητα διηθήσεως του εδάφους, γιατί τότε θα προκληθεί επιφανειακή απορροή και θα αυξη­θούν οι απώλειες πολύτιμου νερού με κίνδυνο προκλήσεως διαβρώσεως και απομακρύνσεως των λεπτόκοκκων στοιχείων από την επιφάνεια του εδάφους.

Άλλος παράγοντας που επιδρά στη διάρκεια της αρδεύσεως, είναι ο τρόπος οργανώσεως της αρδεύσεως μιας περιοχής. Έτσι π.χ. στην περί­πτωση που πολλοί γεωργοί χρησιμοποιούν το ίδιο κινητό υλικό (άρδευση με τεχνητή βροχή), λαμβάνονται υπόψη και πρόσθετες καθυστερήσεις για μεταφορά και αλλαγή του κινητού υλικού από γεωργό σε γεωργό. Ε­πισημαίνεται εδώ ότι δεν πρέπει να γίνεται σύγχυση ανάμεσα στη διάρ­κεια αρδεύσεως μιας περιοχής με τη διάρκεια παραμονής του σωλήνα με τους εκτοξευτήρες στην ίδια περιοχή.

Είναι φανερό ότι εδάφη με μεγάλη ταχύτητα διηθήσεως παρέχουν πε­ρισσότερες δυνατότητες ευελιξίας ως προς τη διάρκεια της αρδεύσεως. Αυτό πάλι σε καμιά περίπτωση δε θα πρέπει μνα ερμηνευθεί ως δυνατό­τητα εξαντλήσεως της ταχύτητας διηθήσεως, γιατί υπάρχει μεγάλος κίν­δυνος απώλειας μεγάλων ποσοτήτων νερού λόγω βαθιάς διηθήσεως.

«Αρδεύσεις, στραγγίσεις και προστασία εδαφών» Παναγιώτου Γ. Κα­ρακατσούλη, καθηγητού Γεωργικής Υδραυλικής Ανωτάτης Γεωπονικής Σχολής Αθηνών. Ίδρυμα Ευγενίδου, Αθήνα 1954, σελ. 34-35.